Illyustrativ foto/News.newnn.ru Toshkent viloyatining Yangiyo‘l tumanida yo‘l-transport hodisasi ro‘y berdi, deb xabar qilmoqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi. Qayd etilishicha, 7 aprel kuni soat 07.30larda 1993 yilda tug‘ilgan A.A. o‘zining boshqaruvidagi “VAZ-2106” rusumli avtomashinasini Xalqobod QFY Navoiy mahallasi hududida haydab ketayotib piyoda, o‘rta maktab o‘quvchisi E.T.ni urib yuborgan. Natijada E.T. jarohat olib kasalxonaga yotqizilgan. Surishtiruv ishlari olib borilmoqda.